หุ้นไทย10ม.ค.บวกต่อ 8.20 จุด
ดัชนีหุ้นปิดตลาดที่ 1,053.04 จุด เพิ่มขึ้น 8.20 จุด มูลค่าซื้อขายค่อนข้างหนาแน่น 27,585.20 ล้านบาท
10 ม.ค. 2555

ดัชนีหุ้นปิดตลาดที่ 1,053.04 จุด เพิ่มขึ้น 8.20 จุด มูลค่าซื้อขายค่อนข้างหนาแน่น 27,585.20 ล้านบาท 




ดัชนีตลาดหลักทรัพย์แห่งประเทศไทย วันที่ 10 ม.ค. หลังจากซื้อขายในแดนบวกตลอดทั้งวันและสามารถปิดตลาดเป็นบวกต่อเนื่องจากวันก่อน โดยปิดตลาดที่ 1,053.04 จุด เพิ่มขึ้น 8.20 จุด ระหว่างวันขึ้นไปแตะที่ 1,055.06 จุด ซึ่งมูลค่าซื้อขายค่อนข้างหนาแน่น 27,585.20 ล้านบาท โดยหุ้นกลุ่มพลังงานและสื่อสารยังคงเป็นตัวนำตลาด
นายปริญทร์ กิจจาทรพิทักษ์ ผู้อำนวยการฝ่ายวิเคราะห์ บริษัทหลักทรัพย์ (บล.) เคทีบี (ประเทศไทย) กล่าวว่า ตลาดหุ้นไทยวันนี้บวกค่อนข้างแรงและมีมูลค่าการซื้อขายสนับสนุน แสดงให้เห็นว่า นักลงทุนเริ่มมั่นใจกลับเข้ามาลงทุนมากขึ้น โดยเฉพาะนักลทุนต่างชาติที่ยังคงมองว่า ตลาดหุ้นเอเชีย รวมทั้งประเทศไทยเป็นทางเลือกลงทุนที่ดี
"สำหรับวันพรุ่งนี้ เชื่อว่า ดัชนีหุ้นไทย ยังสามารถปรับเพิ่มขึ้นได้ต่อเนื่อง โดยมีแนวต้านอยู่ที่ 1,060 จุด และแนวรับที่ 1,050 จุด โดยมีปัจจัยสนับสนุนจากต่างประเทศ ได้แก่ เศรษบกิจสหรัฐที่ปรับตัวดัขึ้นในช่วงสั้น และความเป็นไปได้ที่ทางการจีนจะกลับมากระตุ้นเศรษฐกิจ หลังจากยอดส่งออก-นำเข้า เดือน ธ.ค. ชะลอตัวลง" นายปริญทร์ กล่าว
ขณะที่ นายชัย จิรเสวีนุประพันธ์ ผู้อำนวยการฝ่ายกลยุทธ์ บล.โนมูระ พัฒนสิน กล่าวว่า นักลงทุนยังจับตาการประชุมธนาคารกลางยุโรป (ECB) ในวันพฤหัสนี้ รวมทั้งการประมูลพันธบัตรอิตาลีและสเปน
หลักทรัพย์ที่มูลค่าซื้อขายสูงสุด 5 อันดับแรกBANPU มูลค่า 2,078 ล้านบาท ปิด 576.00 บาท +18.00 บาท หรือ +3.23%PTT มูลค่า 1,889 ล้านบาท ปิด 324.00 บาท ไม่เปลี่ยนแปลงTOP มูลค่า 939 ล้านบาท ปิด 62.00 บาท +1.25 บาท หรือ +2.06% CPF มูลค่า 916 ล้านบาท ปิด 35.00 บาท ไม่เปลี่ยนแปลงPTTEP มูลค่า 870 ล้านบาท ปิด 181.00 บาท +2.00 บาท หรือ +1.12%